Mačči ur d-yerri ara s lexbar lihala inebgi. Rebbi tettwahqer, tettekkes leqder i bab-is, iɛred acḥal d abrid ad yegg leqrar i yiman-is, ad yili am netta, am medden, wa lakin, am isyenna wina ad yebdu ibennu, ibennu ar tt-qarib ad as-yali lhid, alamma iwala-t yemrurej-as-d am uɣalad-nni ur neqɛid, ur nesɛi lsas. Leqrar-is kan, lḥaṣun d tuɣalin ar d timmertrit-nni-ines ɣer lexxer, tabeɛ, tuɣal tuɣ-as azar ! Mkulci d tannumi : « Tawekka ilili, ma teffeɣ-d seg-s ad temmet ».